S-405/2020

Dómur:

Mál þetta, sem var tekið til dóms 8. maí 2020, höfðaði lögreglustjórinn á höfuðborgarsvæðinu með ákæru 11. febrúar 2020 á hendur G-kvk-þgf K-kvk-þgf S-kvk-þgf, kt. 0000000000, […]

,, fyrir eftirtalin brot framin á árinu 2019 á höfuðborgarsvæðinu, nema annað sé tekið fram:

1. Fyrir umferðalagabrot, með því að hafa aðfaranótt sunnudagsins 3. febrúar, ekið bifreiðinni […]

, undir áhrifum ávana og fíkniefna og slævandi lyfja óhæf til að stjórna henni örugglega (í blóði mældist amfetamín 245 ng/ml, tetrahýdrókannabínól 9,5 ng/ml, og nítrazepam 23 ng/ml) og svipt ökurétti, vestur Sæbraut í Reykjavík á móts við Advania, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

2. Fyrir fíkniefnalagbrot, með því að hafa sunnudaginn 21. júlí við [...] í Kópavogi í bifreiðinni […] haft í vörslum 2,24 g af maríhúana kannabis, sem lögregla fann í bifreiðinni við leit.

Telst þetta varða við 2., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr. reglugerðar nr. 233/2001,sbr. reglugerð nr. 808/2018.

3. Fyrir umferðalagbrot, með því að hafa laugardaginn 31. ágúst ekið bifreiðinni […]

, undir áhrifum áv ana og fíkniefna og slævandi lyfja, óhæf til að stjórna henni örugglega (í blóði mældist amfetamín 285 ng/ml, tetrahýdrókannabínól 3,6 ng/ml, MDMA 40 ng/ml og alprazólam 43 ng/ml) og svipt ökurétti, við

Austurgötu í Hafnarfirði, [...]

, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

4. Fyrir umferðalagbrot, með því að hafa að kvöldi mánudagsins 9. september ekið bifreiðinni […] svipt ökurétti suður Vesturgötu í Reykjavík við gatnamót Ægisgötu og inn í vinstri hlið bifreiðarinnar […] og eigi sinnt lögboðnum skyldum sínum við óhappið og ekið á brott án þess að tilkynna um óhappið.

Telst þetta varða við 1. mgr. 14. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

5. Fyrir umferðalagbrot, með því að hafa mánudaginn 7. október ekið bifreiðinni […]

, undir áhrifum ávana og fíkniefna óhæf til að stjórna henni örugglega

(í blóði mældist amfetamín 75 ng/ml og tetrahýdrókannabínól

5,0 ng/ml) og svipt

ökurétti, vestur Akranesveg, Akranesi við gatnamót Þjóðbrautar, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

6. Fyrir umferðalagbrot, með því að hafa þriðjudaginn 22. október ekið bifreiðinni […]

, undir áhrifum ávana og fíkniefna, og slævandi lyfja óhæf til að stjórna henni örugglega (í blóði mældist amfetamín 215 ng/ml, tetrahýdrókannabínól

5,0 ng/ml, og klónazepam 76 ng/ml) og svipt ökurétti, á bifreiðastæði við [...]

, þar sem akstri lauk.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

7. Fyrir umferðalagbrot, með því að hafa fimmtudaginn 24. október ekið bifreiðinni […]

, undir áhrifum ávana og fíkniefna, og slævandi lyfja óhæf til að stjórna henni örugglega (í blóði mældist amfetamín 115 ng/ml, tetrahýdrókannabínól

3,3 ng/ml, metamafetamín 125 ng/ml, klónazepam 63 ng/ml og alprazólam 24 ng/ml ) og svipt ökurétti, suður Vesturlandsveg í Reykjavík að [...]

, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

8. Fyrir umferðalagbrot, með því að hafa aðfaranótt mánudagsins 11. nóvember ekið bifreiðinni […]

, undir áhrifum ávana og fíkniefna, og slævandi lyfja óhæf til að stjórna henni örugglega (í blóði mældist amfetamín 100 ng/ml, tetrahýdrókannabínól 9,4 ng/ml, nítrazepam 42 ng/ml og oxaz epam 300 ng/ml) og svipt ökurétti, vestur Mánagötu í Reykjavík, við gatnamót Snorrabrautar, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á 2,24 g maríhúanakannabis, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.“

Af hálfu ákærðu er krafist vægustu refsingar sem lög leyfa. Þá gerir verjandi kröfu um hæfilega þóknun sér til handa.

Ákærða hefur fyrir dómi skýlaust játað að hafa framið þau brot sem henni eru gefin að sök. Í ljósi játningar ákærðu var ákveðið að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Að mati dómsins samrýmist játning ákærðu framkomnum gögnum. Brot ákærðu teljast því sönnuð og er háttsemi hennar réttilega heimfærð til lagaákvæða í ákæru. Þá telst háttsemi ákærðu í ákæruliðum 1, 3, 6, 7 og 8 jafnframt varða við 1. sbr. 2. mgr. 48. gr., sbr. 95. gr. umferðarlaga nr. 77/2019, sbr. 1. mgr. 180. gr. laga nr. 88/2008 um meðferð sakamála.

Ákærða er fædd […] og á að baki allnokkurn sakaferil sem nær aftur til ársins 2003 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærða gekkst undir sektargerð lögreglustjóra 7. október 2004 vegna ölvunaraksturs og samþykkti greiðslu sektar og að sæta fjögurra mánaða ökuréttarsviptingu. Með dómi 14. febrúar 2005 var ákærða sakfelld fyrir akstur án þess að hafa öðlast ökuréttindi og undir áhrifum áfengis 7. ágúst 2004 og gert að sæta sektarrefsingu og fjögurra mánaða ökuréttarsviptingu. Með dómi 26. maí 2010 var ákærða sakfelld fyrir akstur bifreiðar án lögboð innar vátryggingar og undir áhrifum áfengis 24. nóvember 2009 og gert að sæta sektarrefsingu og var svipt ökurétti í tvö ár. Þá var ákærðu gerð sektarrefsing með dómi 18. nóvember 2011 fyrir að hafa ekið bifreið undir áhrifum ávana og fíkniefna 24. maí 20

10 og 7. apríl 2011, en í seinna skiptið ók ákærða jafnframt svipt ökurétti. Með dómnum var ákærða svipt ökurétti í 18 mánuði. Ákærða var sakfelld fyrir brot gegn 217. og 225. gr. almennra hegningarlaga nr. 19/1940 með dómi 22. mars 2013 og dæmd í 6 mánaða skilorðsbundið fangelsi. Með dómi 10. janúar 2014 var ákærða sakfelld fyrir að hafa ekið bifreið án lögboðinnar vátryggingar svipt ökurétti og undir áhrifum ávana og fíkniefna 10. maí 2013. Með dómnum var áðurnefndur skilorðsdómur frá 22. mars 2013 dæmdur upp og ákærða dæmd í 9 mánaða fangelsi, þar af voru 6 mánuðir skilorðsbundnir. Með sama dómi var ákærðu gert að sæta ævilangri ökuréttarsviptingu. Ákærða var meðal annars sakfelld fyrir rangar sakargiftir, akstur svipt ökurétti og akstur undir áhrifum áv ana og fíkniefna með dómi 12. júní 2014. Með dómnum var skilorðsbundni hluti fyrrnefnds dóms frá 10. janúar 2014 dæmdur upp og ákærða dæmd í 15 mánaða fangelsi auk þess sem ævilöng ökuréttasvipting var áréttuð. Hluti þeirra brota sem ákærða var sakfelld fyrir í málinu voru framin fyrir uppkvaðningu áðurnefnds dóms frá 10. janúar 2014 og var ákærðu því gerður hegningarauki hvað þau brot varðaði, en í málinu var ákærða jafnframt sakfelld fyrir að hafa tvívegis ekið bifreið svipt ökurétti í febrúar 2014, þar af í annað skiptið jafnframt undir áhrifum ávana og fíkniefna. Ákærða var sakfelld fyrir brot gegn 1. mgr. 226. gr. almennra hegningarlaga með dómi 17. nóvember 2014 og dæmd í tveggja mánaða fangelsi. Með dómi 28. apríl 2015 var ákærða sakfelld fyrir akstur bifreiðar svipt ökurétti og undir áhrifum ávana og fíkniefna 21. mars 2014. Brotin voru hegningarauki og ákærðu var ekki gerð sérstök refsing í málinu. Með dómi 11. mars 2016 var ákærða sakfelld fyrir akstur svipt ökurétti og undir áhrifum ávana og fíkniefna 14. maí 2015 og fíkniefnalagabrot og dæmd í 75 daga fangelsi auk þess sem ævilöng ökuréttarsvipting var áréttuð. Með dómi 22. desember 2016 var ákærða sakfelld fyrir nytjastuld, fíkniefnalagabrot, akstur svipt ökurétti, akstur undir áhrifum áfengis og akstur undir áhrifum ávana og fíkniefna og dæmd í 8 mánaða fangelsi auk þess sem ævilöng ökuréttarsvipting var áréttuð. Brot þau sem ákærða var sakfelld fyrir í málinu voru að hluta til hegningarauki við áðurnefndan dóm frá 11. mars 2016 og var ákærðu því gerður hegningarauki hvað þau brot varðaði, en í málinu var ákærða jafnframt sakfelld fyrir að akstur bifreiðar svipt ökurétti og undir áhrifum ávana og fíkniefna 3. maí og 13. október 2016.

Ákærðu var veitt reynslulausn 25. júlí 2018 í tvö ár á eftirstöðvum 305 daga refsingar samkvæmt fyrrnefndum dómum frá 10. janúar 2014, 12. júní 2014, 17. nóvember 2014, 11. mars 2016 og 22. desember 2016. Með brotum þeim sem ákærða er sakfelld fyrir í máli þessu hefur ákærða rofið skilyrði þeirrar reynslulausnar og er hún því tekin upp og dæmd með í máli þessu með vísan til 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940.

Samkvæmt framangreindu, og að sakaferli ákærðu og brotum hennar virtum, sbr. 77. gr. almennra hegningarlaga nr. 19/1940, verður refsing ákærðu ákveðin fangelsi í tvö ár og tíu mánuði.

Áréttuð er ævilöng ökuréttarsvipting ákærðu með vísan til lagaákvæða í ákæru.

Með vísan til lagaákvæða í ákæru verða gerð upptæk 2,24 g af maríhúana sem lögregla lagði hald á við rannsókn málsins.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 908.228 krónum. Þá greiði ákærða þóknun skipaðs verjanda síns, Þ-kk-ef Þ-kk-ef lögmanns, sem þykir hæfilega ákveðin 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, G-kvk-nf K-kvk-nf S-kvk-nf, sæti fangelsi í tvö ár og tíu mánuði.

Ákærða er svipt ökurétti ævilangt.

Ákærða sæti upptöku á 2,24 g af maríhúana.

Ákærða greiði 1.068.808 krónur í sakarkostnað, þar með talda þóknun skipaðs verjanda síns, Þ-kk-ef Þ-kk-ef lögmanns, 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf

Ákærða sæti upptöku á 2,24 g af maríhúana.

Ákærða greiði 1.068.808 krónur í sakarkostnað, þar með talda þóknun skipaðs verjanda síns, Þ-kk-ef Þ-kk-ef lögmanns, 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf